KENNISGEWING 3 VAN 2004

MUNISIPALITEIT KAREEBERG

VERORDENING INSAKE KREDIETBEHEER EN SKULDINVORDERING

AANHEF

Nademaal artikel 98 van die Wet op Plaaslike Regering, Munisipale Stelsel, 2000 (Wet 32 van 2000), bepaal dat ‘n Munisipale Raad ‘n verordening moet aanvaar om gevolg aan die Munisipaliteit se Kredietbeheer en Skuldinvorderingsbeleid, die implementering en afdwinging daarvan te gee, bepaal die Munisipale Raad van Kareeberg Munisipaliteit derhalwe soos volg:

Die Munisipaliteit sal, met betrekking tot die heffing van dienstegelde en ander belasting deur die Munisipaliteit en die heffing van ander tariewe vir Munisipale dienste, binne sy finansiële- en administratiewe vermoë:

‘n Gesonde verbruikersbestuursisteem daarstel wat poog om ‘n positiewe en wedersydse verhouding tussen persone verantwoordelik vir die betalings aan die Munisipaliteit en waar van toepassing, die diensverskaffer, daar te stel.

Meganismes daarstel, ten einde die diensgebruikers en belastingbetalers die geleentheid te gun om terugvoer aan die Munisipaliteit of ander diensverskaffer rakende die kwaliteit van die dienste en die werksverrigting van die diensverskaffer, te verskaf.

Redelike stappe neem om te verseker dat die diensverbruikers ingelig is oor alle kostes rakende die verskaffing van dienste, die redes vir die betaling van dienstegelde en die wyse waarop fondse wat uit dienste gegenereer word, aangewend word.

Alle redelike stappe neem om, waar verbruik van dienste gemeter word, te verseker dat die verbruik by individuele diensverbruikers, deur ‘n akkurate en kontroleerbare meteringsisteem, gemeet word.

Verseker dat persone wat vir betaling verantwoordelik is, gereelde en akkurate rekenings, wat die basis waarop die gelde betaalbaar bereken is, aandui, ontvang.

Toeganklike meganismes vir daardie persone wat navrae wil rig of om die rekeninge en gemeterde verbruik te konroleer, daarstel en om appèl prosedures daar te stel wat sodanige persoon in staat stel om spoedige regstelling van onakkurate rekening te ontvang.

Toeganklike meganismes daarstel, ten einde met die klagtes van sodanige persone saam met die stiptelike antwoord en regstellende aksie van die munisipaliteit, te handel.

Meganismes daarstel om die reaksietyd en effektiewe handeling te monitor.

Toeganklike betaalpunte en ander meganismes vir die betaling van rekeninge of die maak van voorafbetalings vir dienste, daar te stel.

‘n Effektiewe en doeltreffende verspreidingstelsel daarstel, ten einde te verseker dat alle verbruikers hul maandelikse rekenings ontvang.

Opskorting en/of afsny van dienste binne die raamwerk van die Raad se Krediet Kontrole Beleid doen.

Wanbetalers vooraf geskrewe waarskuwing en kennis te gee, ten einde hulle te versoek om hul rekenings te betaal.  (Dit mag ‘n boodskap op hul rekenings insluit).

Die Kredietbeheer en Skuldinvorderingsbeleid sal vir Behoeftige Huishoudings voorsiening maak.

Die Munisipaliteit moet ‘n fatsoenlike en effektiewe rekeningstelsel daarstel, ten einde te verseker dat korrekte rekenings gegenereer en op ‘n maandelikse basis aan alle verbruikers voorsien word.

Die doel van Krdietbeheer en Skuldinvordering is om te verseker dat dit ‘n integrale deel van die Plaaslike Owerheid se finansiële sisteem uitmaak en om te verseker dat dieselfde prosedure vir elke individuele geval gevolg word.  Om die invorderingstempo van die Munisipaliteit se debiteure en die kontantvloei te verbeter.

1. WOORDOMSKRYWINGS

Vir die doeleindes van hierdie verordening, tensy die konteks anders aandui, sal enige woord of uitdrukking die volgende betekenis hê:

“apparaat”, sluit ‘n gebou, struktuur, pyp, draad, kabel, meter, masjien of ander passtuk in;

“bruto inkomste”, soos voorgeskryf deur die SA Inkomstediens;

“eienaar”, beteken –

(a) die persoon in wie se naam die wettige titel van die perseel van tyd tot tyd geregistreer is;

(b) in gevalle waar die persoon in wie se naam die wettige titel geregistreer is, insolvent of dood of onder watter vorm van wetlike onbevoegdheid ook al is, die persoon in wie die administrasie en/of beheer van sodanige perseel, as kurator, trustee, eksekuteur, wetlike bestuurder, likwidateur of ander wettige verteenwoordiger, gesetel is;

(c) in gevalle waar die Raad nie die identiteit van sodanige persoon kan bepaal nie, die persoon wat geregtig is om voordeel uit die perseel en geboue daarop te trek;

(d) in gevalle waar die perseel onder ‘n huurkontrak van 30 jaar of meer staan, die huurder daarvan;

(e) met betrekking tot –

i) ‘n gedeelte grond geskets op ‘n deeltitelplan geregistreer in terme van die Wet op Deeltitel, 1986 (Wet 95 van 1986) en sonder om die ontwikkelaar of die regspersoon met betrekking tot die gemeenskaplike eiendom te beperk; of 

ii) ‘n gedeelte soos gedefinieer in so ‘n wet, die persoon in wie se naam sodanige gedeelte geregistreer is as sodanige deeltitel en sluit in die wetlik aangestelde agent van so ‘n persoon;

(f) enige regspersoon ingesluit, maar nie beperk tot –

i) ‘n maatskappy geregistreer kragtens die Maatskappywet, 1973 (Wet 61 van 1973) ‘n trust inter vinos (tussen twee lewende persone), trust mortis lausa (doodsgeval), Maatskappy geregistreer kragtens die Wet op Beslote Korporasies, 1984 (Wet 69 van 1984), en ‘n vrywillige Vereniging;

(ii) enige Staatsdepartement;

(iii) enige Raad ingestel kragtens enige wetgewing soos van toepassing in die Republiek van Suid-Afrika;

(iv) enige Ambassade of buitelandse entiteit;

“heffings” beteken behoorlike formele kennisgewing (fakturering) aan elke verbruiker op ‘n staat wat die bedrae wat vir eiendomsbelasting en dienste gehef is en die netto opgehoopte saldo van die rekening aandui;

“hoof finansies” beteken ‘n persoon wat deur die Raad aangestel is om inter alia die Raad se finansiële administrasie en die skuldinvordering van die Raad se debiteure te bestuur;

“kredietbeheer” beteken alle funksies wat na die invordering van gelde, wat deur die belastingbetalers en gebruikers van Munisipale dienste geskuld word, verwys;

“munisipale dienste” beteken die dienste, diensgeld en belasting wat op die Munisipale rekening voorkom en waarvoor betaling deur die Raad vereis word;

“munisipale rekening”  sal heffings en gelde met betrekking tot die volgende en/of belasting insluit:

(a) elektrisiteitsverbruik;

(b) waterverbruik;

(c) vullisverwydering;

(d) riooldienste;

(e) vuilwater;

(f) dienstegeld en belasting gehef met betrekking tot die waarde van die eiendom;

(g) rente;

(h) toeslag;

(i) huur;

(j) diverse dienstegelde;

(k) agterstallige geld;

“Munisipale Stelsels Wet” beteken die Wet op Plaaslike Regering:  Munisipale Stelsel, 2000 (Wet 32 van 2000) soos gewysig;

“okkupeerder”  beteken enige persoon wat perseel of gedeelte van ‘n perseel okkupeer, sonder verwysing na die titel waaronder hy/sy dit okkupeer;

“onwettige verbruik”, onwettige eie heraansluiting en aansluiting deur ‘n persoon wat nie as ‘n verbruiker by die Munisipaliteit geregistreer is nie;

“ perseel”  sluit enige stuk land, die eksterne oppervlak grense wat ingeteken is op – 

(a) ‘n algemene plan of diagram geregistreer kragtens die Opmetingswet, 1927 (Wet 9 van 1927), of kragtens die Registrasie van Akteswet, 1937 (Wet 47 van 1937); of

(b) ‘n  onderverdelingsplan, kragtens die Wet op Deeltitels, 1986 (Wet 95 van 1986), geleë binne die jurisdiksiegebied van die Raad;

“peutering”,  onwettige verandering van die water-/elektrisiteitsaansluitingspunt meettoerusting sodat die verbruik nie geregistreer of korrek geregistreer kan word nie en wat sodoende daartoe aanleiding gee dat die Raad ‘n finansiële verlies sal lei, -  dit sluit die “omleiding” van die metertoerusting in –

(a) direkte aansluiting (beide voorafbetaal- en konvensionele meters);

(b) onwettige verandering van die hoofstroombreker – verander van lae tot hoë ampère;

(c) die verandering van die oorbruggingstoerusting;

(d) die breek of verwydering van amptelike seëls;

(e) die indruk van naalde of artikels in die meter, ten einde die registrasie van die verbruik te verhinder;

(f) om die beperkingswasser te verwyder of te verander;

(g) sonder toestemming van die Munisipaliteit enige onwettige metode te gebruik, ten einde die registrasie van behoorlike verbruik van enige meettoerusting te verhinder ongeag hul aard of doel;

“Raad” beteken ‘n Munisipale Raad waarna in artikel 157 van die Grondwet verwys word;

“rente” op uitstaande jaarlikse en maandelikse belasting soos voorgeskryf in artikel 214 van Ordonansie 20 van 1974; 

“toeslag”, beteken ‘n heffing van 10% bereken na die vervaldatum op die onbetaalde balans van die maandelikse diensterekening;

“verbruiker” beteken enige okkupeerder van ‘n eiendom waar die Raad toegestem het om dienste te lewer of inderdaad dienste lewer, of as daar nie ‘n okkupeerder is nie, dan die eienaar van die perseel;
“verbruikersbestuur” beteken om op ‘n verantwoordelike en pro-aktiewe manier op die kliënt se behoeftes te fokus, ten einde betaling aan te moedig en daardeur die behoefte vir toepassing van die beleid te beperk;
“wanbetaler” beteken daardie persone wat die Raad, ten opsigte van belasting en/of dienste vir ‘n tydperk van meer as 30 (dertig) dae vanaf die datum van die rekening, geld skuld.

2.
ALGEMENE BEPALINGS

2.1
Kennisgewing en dokumente

(a) ‘n Kennisgewing of dokumente wat kragtens hierdie verordening uitgereik is, sal as behoorlik uitgereik geag word as dit deur ‘n gemagtigde amptenaar van die Raad onderteken is;

(b) as ‘n kennisgewing kragtens hierdie verordening op ‘n persoon beteken word, sal sodanige kennisgewing van krag word deur -

i)
die kennisgewing by hom/haar persoonlik of aan sy/haar behoorlik gemagtigde agent af te lewer; 

ii)
die kennisgewing by sy/haar woonhuis of werkplek aan ‘n persoon klaarblyklik nie jonger as sestien jaar oud is nie en wat klaarblyklik daar woon of werk, aflewer;

(c) as hy/sy ‘n adres vir regsdoeleindes genomineer het, deur die kennisgewing by sodanige adres af te  lewer;

(d) geregistreerde of gesertifiseerde pos aan sy/haar laas bekende adres te pos;

(e) in geval van ‘n regspersoon, deur dit by die geregistreerde kantoor of perseel van sodanige regspersoon af te lewer.

2.2 Bekragtiging van dokumentasie
(a) Elke bevel, kennisgewing of ander dokument wat bekragtiging deur die Raad benodig, sal indien dit deur die Munisipale Bestuurder of deur ‘n behoorlik gemagtigde amptenaar van die Raad onderteken is, as behoorlik bekragtig beskou word;

(b) aflewering van ‘n afskrif sal beskou word as die aflewering van die oorspronklike.

2.3 Volle en finale vereffening van ‘n rekening

(a) Die Hoof:  Finansies sal verantwoordelik wees om vir enige gelde as wat hy goed dink, ten opsigte van enige munisipale dienste ontvang word, te begroot;

(b) waar die presiese bedrag verskuldig en betaalbaar aan die Raad nie ten volle betaal is nie, sal enige mindere bedrag wat aan ‘n werknemer van die Raad, behalwe die Hoof:  Finansies en/of  sy/haar volle gemagtigde gedelegeerde, aangebied en aanvaar is, nie geag word die finale betaling van sodanige rekening te wees nie;

(c) die bepalings van 2.3 (a) hierbo, sal van krag bly, nieteenstaande die feit dat sodanige mindere bedrag as volle vereffening aangebied en/of aanvaar is nie;

(d) die Hoof:  Finansies en/of sy/haar gedelegeerde sal skriftelik tot die aanvaarding van sodanige verminderde bedrag toestem.

2.4 Rente en toeslagheffings
Onderworpe aan die bepalings van die Oorgangswet op Plaaslike Regering, 1993 (Wet 209 van 1993), of enige ander Wet wat op rente en toeslag betrekking het, mag die Raad deur ‘n tweederde meerderheidsbesluit van al die lede van die Raad, rente en toeslag ten opsigte van enige agterstallige bedrae verskuldig en betaalbaar aan die Raad hef en vorder.

2.5 Prima facia bewyse
In regsoptrede deur die Raad sal ‘n sertifikaat waarin die bedrag verskuldig en betaalbaar aan die Raad, geteken deur die Munisipale Bestuurder of behoorlik bevoegde persone wat deur die Munisipale Bestuurder gemagtig, deur die blote uitdruk daarvan as prima facia bewys van die skuldlas deur enige Hof aanvaar word.

3.
MAGTE VAN DIE RAAD OM KOSTE TE VERHAAL

3.1 Geweierde tjeks

Wanneer enige betaling aan die Raad gemaak, later deur die bank geweier word, mag die Raad sodanige kostes en administrasie fooie, kragtens die Raad se tariewe, teen die agterstallige debiteur se rekening verhaal.

3.2 Regskostes

Alle regskoste, ingesluit prokureur-kliënt gelde, wat in die loop van die verhaling van die agterstallige bedrae mag ontstaan, sal teen die agterstallige rekening van die debiteur verhaal word.

3.3 Kostes om verbruiker van agterstallige bedrae te herinner

Vir enige aksie wat geneem word, hetsy by wyse van telefoon, faks, e-pos, brief of andersins, om betaling van ‘n verbruiker te eis of van die agterstallige bedrae te herinner, mag ‘n boeteheffing ooreenkomstig die Raad se tariefstruktuur, teen die agterstallige rekening van die debiteur verhaal word.

3.4 Afsnykoste

Waar enige dienste as gevolg van die nie-nakoming van hierdie verordeninge deur die verbruiker opgeskort word, sal die Raad geregtig wees om die standaard afsnykoste, soos van tyd tot tyd deur die Raad bepaal, te hef en van die verbruiker van die diens te verhaal.

4.
DIENSOOREENKOMS

4.1
Geen dienste sal voorsien word, tensy en totdat aansoek daarvoor gemaak is en ‘n diensooreenkoms op die Raad se voorgeskrewe vorm aangegaan is en ‘n deposito, as sekuriteit, gelykstaande aan ‘n bedrag wat die Raad van tyd tot tyd bepaal en in die vorm van kontant, ten volle betaal is.

4.2
Die voorneme om die diensooreenkoms op te skort moet skriftelik aan die ander party gegee word.

5.
MAGTIGING OM DIENSTE TE BEPERK OF OP TE SKORT

5.1
Die Raad mag die voorsiening van water en elektrisiteit beperk of opskort of enige ander diens na ‘n perseel staak, wanneer ‘n verbruiker van enige diens –

i) versuim om ‘n volle betaling op die vervaldag te betaal of versuim om aanvaarbare reëlings  vir die afbetaling van enige gelde vir dienste, tariewe of belasting te tref;

ii) versuim om aan die voorsieningsvoorwaardes, soos bepaal deur die Raad, te voldoen;

iii) die effektiewe voorsiening van elektrisiteit, water of enige ander munisipale diens aan ‘n ander verbuiker belemmer;

iv) sodanige munisipale diens aan enige ander verbruiker wat nie daarop geregtig is nie, voorsien of toelaat dat sodanige diens voortgaan;

v) ‘n situasie veroorsaak, wat volgens die mening van die Raad, gevaarlik is of ‘n oortreding van toepaslike wetgewing; 

vi) onder voorlopige sekwestrasie, insolvensie of geregtelike bestuur is of wat ‘n daad van insolvensie, kragtens die Insolvensie Wet, 1936 (Wet 24 van 1936), pleeg;

vii) as ‘n administrasiebevel kragtens die bepalings van artikel 74 van die Wet op Magistrate, 1944 (wet 432 van 1944), ten opsigte van sodanige verbruiker toegestaan is.

5.2
Die Raad sal slegs die voorsiening van enige opgeskorte diens, aansluit en/of herstel of tot sy volle voorsieningsvlak herstel nadat die volle bedrag wat verskuldig en betaalbaar is, insluitend die koste vir sodanige afsny en heraansluiting, indien enige ten volle verhaal is of enige ander voorwaarde of voorwaardes van die Raad se Krediet Kontrolebeleid, soos van toepassing, aan voldoen is.

5.3
Die reg van die Raad om water na enige perseel te beperk, sal aan die bepalings van artikel van die Wet op Waterdienste 1997 (Wet 108 van 1997), onderworpe wees.

5.4
Die reg van die Raad om die voorsiening van enige elektrisiteit na ‘n verbruiker op te skort, sal aan die bepalings van die Elektrisiteitswet 1987 (Wet 1 van 1987), onderworpe wees.

5.5
Die reg om dienste te beperk, af te sny of op te skort weens die nie-betaling vir enige ander dienste of belasting sal, ten opsigte van enige diens wees wat deur die Raad gelewer word en sal van krag wees ongeag die feit dat betaling ten opsigte van ‘n spesifieke diens gemaak is of ongeag die feit dat die persoon wat die dienskontrak met die Raad aangegaan het en die eienaar verskillende entiteite of persone na gelang van die geval is.

6.
REG VAN TOEGANG EN INSPEKSIE
6.1
‘n Behoorlik gemagtigde verteenwoordiger van die Raad mag vir enige doel verwant aan die implementering of afdwinging van hierdie verordening, op enige redelike tyd of in ‘n noodgeval ter eniger tyd, persele betree, inligting versoek en sodanige inspeksie ondersoek wat hy/sy nodig mag ag uitvoer en vir doeleindes om ‘n meter te lees of enige meter te herstel of diensaansluiting vir retikulasie of om die voorsiening van enige diens af te sny, te stop of te beperk.

6.2
Indien die Raad dit nodig ag dat werk gedoen moet word, ten einde ‘n beampte in staat te stel om ‘n funksie waarna in paragraaf 6.1 hierbo verwys word, behoorlik en effektief uit te voer, mag die Raad-

i) op skriftelike versoek van die eienaar of okkupeerder van die perseel verwag om op eie koste spesifieke werk binne ‘n gespesifiseerde periode af te handel;  of

ii) as dit na die Raad se mening dringend noodsaaklik is, sonder vooraf kennisgewing die werk doen of toelaat dat dit ten koste van die eienaar gedoen word.

6.3
Indien die werk in paragraaf 6.2 hierbo, uitgevoer is met die uitsluitlike doel om te bepaal of ‘n oortreding van hierdie verordeninge begaan is en geen sodanige oortreding begaan is nie, sal die Raad die koste hierin, tesame met die koste om die perseel tot sy vorige toestand te herstel, dra.

7.
REëLINGS OM UITSTAANDE EN VERSKULDIGDE BEDRAE IN OPEENVOLGENDE PAAIEMENTE TE BETAAL

7.1
‘n Debiteur mag, onderworpe aan die volgende voorwaardes, ‘n geskrewe ooreenkoms met die Raad aangaan om die uitstaande en verskuldigde bedrae terug te betaal-

i) die uitstaande saldo, koste, toeslag en rente (indien nodig) daarop, sal in gereelde en in agtereenvolgende maandelikse paaiemente betaal word;

ii) die geskrewe ooreenkoms namens die Raad, moet deur ‘n behoorlik gemagtigde amptenaar geteken word.

7.2
Sou enige dispuut oor die bedrag, deur die eienaar ten opsigte van Munisipale dienste ontstaan, moet die eienaar nieteenstaande sodanige dispuut, voortgaan om gereelde minimum betalings, wat op van die gemiddelde munisipale rekenings vir die voorafgaande 3 (drie) maande voordat die dispuut ontstaan het, plus rente of toeslag, inaggenome die jaarlikse gewysigde tariewe van die Raad, gebaseer is, maak.

8.
HERAANSLUITING

Die Hoof:  Finansies sal die aansluiting van dienste of herstel van dienslewering magtig, nadat bevredigende betalings en/of reëlings vir betalings, kragtens hierdie verordening gemaak is.

9.
EIENDOMSBELASTING

9.1
Bedrag vir eiendomsbelasting

a) Alle eiendomsbelasting wat deur eienaars van eiendom verskuldig is, is betaalbaar op die datum soos deur die Raad bepaal.

b) Gesamentlike eienaars van eiendom sal gesamentlik en afsonderlik vir die betaling van eiendomsbelasting verantwoordelik wees.

c) Eiendomsbelasting kan as ‘n enkele jaarlikse bedrag of in gelyke maandelikse paaiemente gehef word.

d) Betaling van eiendomsbelasting mag, om redes vir ‘n beswaar op die skattingsrol, nie tot na die vasgestelde datum uitgestel word nie.

9.2
Eis op huurgeld vir agterstallige eiendomsbelasting

Die Raad mag by ‘n hof aansoek doen vir die beslaglegging van enige huur, wat  vir belasbare eiendom verskuldig is, ten einde die bedrag ten opsigte van eiendomsbelasting wat vir ‘n periode van langer as drie maande na die vasgestelde datum uitstaande is, gedeeltelik of ten volle te verhaal.

9.3
Aanspreeklikheid van Maatskappy Direkteure vir eiendomsbelasting

Waar ‘n maatskappy, beslote korporasie of enige regspersoon insluitend ‘n regspersoon kragtens die Wet op Deeltitels, 1986 (Wet 95 van 1986), vir die betaling van enige agterstallige bedrae aan die Raad verantwoordelik is, sal die aanspreeklikheid van sodanige entiteit na die Direkteure of lede daarvan gesamentlik of afsonderlik, na gelang van die saak, verleng word.

9.4
Verkoop van Raadseiendom en betaling van eiendomsbelasting

i) Die koper van Raadseiendom is, ten opsigte van die finansiële jaar waarin die koper die nuwe eienaar word, vir die betaling van eiendomsbelasting op die erf verantwoordelik (pro-rata).

ii) In gevalle waar die Raad die eiendom terugneem, sal enige uitstaande en verskuldigde bedrae,  ten opsigte van eiendomsbelasting, van die koper verhaal word.

10.
BEPERKING VAN EIENDOMSBELASTING OP DIE OORDRAG

10.1
‘n Aktebesorger of ander Registrasiebeampte van vaste eiendom mag nie die oordrag van eiendom registreer nie, behalwe by die voorlegging van ‘n voorgeskrewe sertifikaat aan die Registrasiebeampte wat-

i) uitgereik is deur die Munisipaliteit waarin die eiendom geleë is;  en

ii) sertifiseer dat alle gelde betaalbaar, met betrekking tot munisipale dienstegelde op die eiendom, toeslag op fooie, eiendomsbelasting en ander munisipale belastings, heffings en verpligtinge gedurende die 3 (drie) jaar wat die datum van aansoek van die sertifikaat voorafgaan, ten volle betaal is.

10.2
In geval van die oordrag van onroerende eiendom deur ‘n Trustee van ‘n insolvente boedel, is die bepalings van hierdie artikel aan artikel 89 van die Insolvensiewet, 1936 (Wet 24 van 1936), onderworpe.

10.3
‘n Bedrag wat verskuldig is vir munisipale dienste, toeslag op tariewe, eiendomsbelasting en ander munisipale belastings, heffings en verpligtinge, is ‘n heffing teen die eiendom waarop die bedrag wat verskuldig is en geniet voorkeur bo enige Verbandakte wat teen die eiendom geregistreer is.

10.4
Eiendomsbelasting betaalbaar op Munisipale eiendom
i) Die huurder van Munisipale eiendom is vir die duur van die huur verantwoordelik vir die betaling van enige algemene eiendomsbelasting op die eiendom asof hy die eienaar van die perseel is.

ii) Die Hoof:  Finansies mag verkies om die eiendomsbelasting ten opsigte van ‘n eiendom, by die huur verskuldig deur die huurder in te sluit, in stede daarvan om dit, soos in die geval van grondeienaars, apart te hef.

11.
RAPPORTERING VAN WANBETALERS

Die Raad mag in sy eie diskresie deur ‘n gedelegeerde beampte, sodanige persone wat die Raad geld skuld aan liggame rapporteer wat sodanige inligting versamel en behou.  Die inligting wat in sodanige rapportering ingesluit sal word, sal die beskikbare inligting van die wanbetaler wees of in die geval van ‘n regspersoon, die beskikbare statutêre inligting, ingesluit inligting wat betrekking het op die verantwoordelike beamptes van sodanige regspersoon.

12.
AKSIE NA VERSUIM OM TE BETAAL


Indien ‘n debiteur versuim om op die vereiste datum-

12.1
die agterstallige geld te betaal;

12.2
appèl aan te teken (die Raad te bevraagteken);

12.3
‘n ooreenkoms met die Raad te sluit om die agterstallige bedrag in paaiemente te betaal.

MAG DIE MUNISIPALITEIT SONDER VERDERE KENNISGEWING:

i)
die voorsiening van enige diens aan die debiteur afsny, beëindig of beperk;   en/of

ii)
binne ‘n periode van nie meer as 30 (dertig) dae vanaf die betaaldatum, ‘n regsaksie instel om die agterstallige bedrag te vorder.

13.
APPèL TEEN DIE REKENING AANTEKEN
13.1
Reg van appèl

‘n Geskrewe appèl moet op die voorgeskrewe vorm, tesame met volledige redes wat die besonderhede van die spesifieke item(s) op die rekening wat aan appèl onderhewig is bevat voor die finale betaaldatum van die betwisde bedrag, by die Munisipale Bestuurder ingehandig word.

13.2
Betaling tydens appèl

Die debiteur sal die bedrag op die rekening, wat nie in dispuut is nie, betaal.  Sodra ‘n appèl aanhangig gemaak is, is die debiteur se verpligting om daardie gedeelte van die totale verskuldigde bedrag, wat deur die items waarteen geappelleer word opgemaak word, opgeskort, totdat die appèl gefinaliseer is.

Intussen sal die debiteur vir alle ander bedrae wat gedurende die beoordeling van die appèl verskuldig raak, aanspreeklik wees.

13.3
Beoordeling van die appèl

i) Indien die appèl teen ‘n gemeterde verbruik is, moet die meetinstrument binne 30 (dertig) dae na die aanteken van die appèl, getoets word om die akkuraatheid daarvan te meet.

ii) Die verbruiker sal skriftelik in kennis gestel word van die uitslag van die toetsing van die meetinstrument.  Indien geen fout met die meetinstrument gevind kan word nie, sal die verbruiker verantwoordelik wees vir koste in verband met die toetsing daarvan.  Hierdie koste tesame met die bedrag in dispuut, moet binne 14 (veertien) dae vanaf die kennisgewing en beoordeling van die appèl betaal word.  Indien ‘n foutiewe meetinstrument gevind word, sal die munisipaliteit die verbruiker van enige aanpassing van die bedrag in dispuut in kennis stel.  Hierdie aangepaste bedrag moet ook binne 14 (veertien) dae vanaf beoordeling van die appèl betaal word.  In hierdie geval dra die munisipaliteit die koste van die toetsing.

UITSTELVERLENING – REëLINGS OM TE BETAAL

14.1

Inkomste tot 'n bedrag deur die Raad bepaal onder die

Kragtens die Raad se behoeftige beleid

behoeftige beleid

14.2

Inkomste tot R500.00 meer as die bedrag bepaal in die

25 % van die agterstallige gelde word onmiddellik

behoeftige beleid

betaal en die balans oor 'n maksimum periode van

24 maande

14.3

Inkomste tot R1,000.00 meer as die bedrag bepaal in die

50 % van die agterstallige gelde word onmiddellik

behoeftige beleid

betaal en die balans oor 'n maksimum periode van

12 maande

14.4

Inkomste groter as daardie gevalle genoem in item 14 

60 % van die agterstallige gelde word onmiddellik

paragrawe 1 - 3 hierbo

betaal en die balans oor 'n maksimum periode van

6 maande


VOORWAARDES VIR DIE TOEGEWINGS ONDER 14
1.
Die verbruiker moet ‘n pro-forma vorm voltooi, ten einde sy/haar inkomste en uitgawe en die maandelikse bedrag betaalbaar op die agterstalliges, te bepaal.

2.
Uitstel word verleen op voorwaarde dat die verbruiker ‘n erkenning van skuld (toestemmingsvonnis en salaris/loon beslagleggingsbevel) kragtens artikel 57 en/of 58 van die Wet op Landdroshowe, 1944 (Wet 32 van 1944), onderteken.

3.
Die Munisipale Bestuurder of sy gedelegeerde mag, in uitsonderlike gevalle, sy/haar diskresie gebruik om die onmiddellike betaalbare bedrae te wysig, op voorwaarde dat die erkenning van skuld geteken is.

4.
‘n Verbruiker wat sonder om die Munisipale Bestuurder of sy/haar gedelegeerde in kennis te stel, nalaat om aan bogemelde ooreenkoms te voldoen, is outomaties uitgesluit van die reg om vir verdere uitstelverlenings oorweeg te word.  Die Munisipale Bestuurder of sy/haar gedelegeerde is nie verplig om die verbruiker van die versuim in kennis te stel nie en die kredietbeheerproses volg outomaties en die gefaseerde afsnyproses, ten opsigte van alle dienste, neem outomaties in aanvang.

5.
Die Munisipale Bestuurder of sy gedelegeerde kan, indien die debiteur nadat sy dienste weer aangesluit is, weer om ‘n ooreenkoms aansoek doen, die versoek oorweeg.  As die dienste egter afgesny of beperk is, sal sodanige ooreenkomste die voortsetting van die diens uitsluit, totdat die volle betaling deur die Munisipaliteit ontvang is.

6.
Die ooreenkomste sal outomaties die voorwaarde insluit, dat alle toekomstige maandelikse rekeninge op die vereiste betaaldag betaal sal word.

7.
Die verbruiker moet gesertifiseerde bewys van  inkomste en identiteitsdokument voorsien.

8.
Rente kan teen ‘n koers soos van tyd tot tyd deur die Raad bepaal, op agterstallige bedrae gehef word en kan maandeliks gekapitaliseer word.

9.
Indien die voorwaardes soos ooreengekom, nie stiptelik nagekom word nie, sal die normale kredietbeheerprosedures geïmplementeer word.

10.
Wanneer ‘n verbruiker om verdere uitstel of ooreenkoms aansoek doen, sal die dienste afgesny bly totdat die finale betaling ontvang is.

11.
Alle toekomstige lopende rekeninge moet op die vervaldag betaal word.

12.
Die agterstallige verbruiker se naam kan aan die Nasionale Krediet Buro beskikbaar gestel word.

15.
AANSLUITING EN VOORTSETTING VAN DIENSTE
15.1
Nuwe diensaansluitings

Aansluitings en voorsiening van nuwe dienste kan slegs geskied nadat alle heffings ten opsigte van deposito’s/aansluitingsgelde ten volle betaal is, onderworpe daaraan dat die verbruiker geen ander skuld by die Raad het nie of die huiseienaar in gevalle waar huurders vir ‘n diensaansluiting aansoek doen.

15.2
Voortsetting van afgesnyde dienste

Indien die verbruiker –

a)
die volle uitstaande bedrag betaal het; of

b)
‘n ooreenkoms soos bepaal in klousule 14, met die Munispaliteit aangegaan het om die agterstallige bedrag af te betaal, sal dienste voortgesit word.

15.3
Ongemagtigde verbruik, peutering met meters, skade en strawwe

i) Ongemagtigde verbruik, -aansluitings of heraansluitings, peutering met meters, toerusting of retikulasie, bedrieglike aktiwiteite met betrekking tot die voorsiening van dienste is ‘n misdryf.

ii) Waar enige bedrag, in paragraaf 15.3 i) beskryf, opgemerk word, sal die voorsiening van dienste na die verbruiker onmiddellik gestaak word.  Die verbruiker is vir alle heffings ten opsigte van vermoedelike of voorafberekende verbruik, op ‘n basis soos bepaal in die Raad se verordeninge asook vir voorafberekende boetes, verantwoordelik en sodanige boetes sal bykomend wees tot die boetes deur die Hof opgelê.

iii) Die diens sal nie weer heringestel word alvorens alle normale koste verbonde aan die herinstelling van sodanige diens, plus ‘n addisionele heffing soos van tyd-tot-tyd deur die Raad bepaal, asook alle agterstallige bedrae deur die betrokke debiteur aan die Raad verskuldig, ten volle aangesuiwer is nie.

16.
AFSNY PROSEDURE
16.1
Elektrisiteit

Indien die bedrag betaalbaar vir elektrisiteit nie teen die verskuldigde dag betaal is nie, sal die elektrisiteitsvoorsiening getermineer word deur – 

a) die verwydering van die hoofsmeltdraad of enige soortgelyke aksie;

b) die stroombreker af te skakel en te seël;

c) verwydering van die meettoerusting, stroombreker en elektriese bedrading;

d) die verwydering van ondergrondse elektriese kabels of oorhoofse geleiers.

In alle omstandighede sal ‘n skrywe, waarin verdere vergeldende aksies wat sal volg, verduidelik sal word, by die perseel gelaat word.

16.1.1
Voorwaarde vir diensvoortsetting

Die Raad behou die reg  om  - 

1. die volle betaling van die rekening of ooreenkoms kragtens paragraaf 14 hierbo te eis;

2. op ‘n verhoogde deposito en heraansluitingsfooie, soos deur die Raad goedgekeur, aan te dring voordat die krag heraangesluit word.  In geval van voortgesette versuim, mag die Raad die installering van ‘n voorafbetaalmeter op koste van die verbruiker aanbeveel;

3. waar daar binne 7 (sewe) dae na die afsluitingsdatum geen reaksie van die verbruiker ontvang is nie, opvolgaksies uit te voer insluitende om wettige heraansluitings te monitor;

4. sou die posisie na die opvolgaksie onveranderd gevind word, word ‘n finale aanmaning per pos aan die verbruiker gestuur waarin hy/sy 30 (dertig) dae gegun word om die volle bedrag te betaal;

5. by versuim om binne die aanmaningstydperk te reageer, sal die normale regsproses ‘n aanvang neem.

16.2
Water

16.2.1 Indien die bedrag betaalbaar vir water nie voor of op die betaaldatum betaal is nie, sal die elektrisiteit kragtens klousule 16.1 a) tot 16.1 d) afgesny word en sal ‘n beperkingswasser by die watermeter geïnstalleer word wat die watervloei tot ‘n straaltjie reduseer en ‘n skrywe word by die perseel gelaat waarin verder vergeldende aksies wat sal volg, verduidelik sal word.  Die munisipaliteit hou homself die reg voor om die watervloei, waar nodig, heeltemal op te skort.

16.2.2 Diensvoortsettingsvoorwaardes.

Die voorwaardes kragtens klousule 16.1.1 sal van toepassing wees.

16.3
Belasting, huur ongemeterde dienste en diverse heffings.

16.3.1
Indien die uitstaande bedrag ten opsigte van belasting, huur ongemeterde dienste en diverse heffings nie op die betaaldag (soos bepaal deur die Raad) betaal is nie, sal die elektrisiteit kragtens klousule 16.1 a) tot 16.1 b) afgesny word en die watervloei sal tot ‘n straaltjie gereduseer word.

17.
WETLIKE SKULDINVORDERING
17.1
Wettige stappe wat die Munisipaliteit teen ‘n agterstallige verbruiker mag instel om uitstaande skuld te vorder:
· toestemming tot vonnis (indien debiteur ‘n erkenning van skuld geteken het waarin hy/sy tot vonnis ingestem het);

· dagvaarding;

· verstekvonnis;

· eksekusieverkope;

· besoldigingsbeslagbevele (waar die bedrag van die debiteur se salaris afgetrek word en deur die werkgewer van die debiteur aan die Munisipaliteit oorbetaal word);

· enige ander manier wat deur die Wet voorsien is.

18.
MISDRYWE
‘n Persoon wat –

1. versuim om die toegang soos vereis deur ‘n beampte, kragtens hierdie verordeninge, te verleen;

2. ‘n beampte in die uitvoering van sy/haar magte of werksaamhede of funksies of pligte kragtens hierdie verordening uitvoer, dwarsboom of verhinder;

3. die Raad se toerusting gebruik of daarmee inmeng of verbruik van diensvoorraad;

4. enige seël op ‘n meter of op enige ander toerusting wat aan die Raad behoort, peuter of breek, of om enige ander rede soos bepaal deur die Hoof:  Finansies, veroorsaak dat ‘n meter nie die dienste verbruik behoorlik registreer nie, sal vir die betaling van die verbruik, soos bepaal deur die Hoof:  Finansies gebaseer op ‘n gemiddelde verbruik verantwoordelik wees;

5. versuim of weier om aan ‘n beampte sodanige inligting te gee wat hy/sy redelikerwys mag benodig, ten einde sy/haar pligte of funksies kragtens hierdie verordeninge uit te voer of aan sodanige beampte valse of misleidende inligting gee welwetende dat dit vals of misleidende inligting is;

6. wat ‘n bepaling van hierdie verordening oortree of versuim om daaraan te voldoen;

7. versuim om aan die voorwaardes van ‘n kennisgewing wat op hom/haar kragtens hierdie verordening gedien is, te voldoen;

sal skuldig wees aan ‘n misdryf en by skuldigbevinding strafbaar wees met ‘n gevangenisstraf van nie meer as 6 (ses) maande nie of gemeenskapsdiens of ‘n boete van nie meer as R20,000.00 of ‘n kombinasie van bogenoemde.

19.
KONFLIK VAN WETTE
19.1 Wanneer ‘n bepaling van hierdie verordening geïnterpreteer word, sal enige redelike interpretasie wat nie teenstrydig met die doel van die Wet op Munisipale Stelsel 2000 (Wet 32 van 2000) soos uiteengesit in hoofstuk 9 of Kredietbeheer; en

19.2 Skuldinvordering, bo enige alternatiewe interpretasie wat inkonsekwent vir daardie doel is, verkies word;

19.3 As daar enige teenstrydigheid tussen hierdie verordening en enige ander verordening van die Raad is, sal hierdie verordening geld.

20.
HERROEPING VAN DIE RAAD SE VERORDENING INSAKE KREDIETKONTROLE EN SKULDINVORDERING
Die bepalings van enige verordening met betrekking tot kredietkontrole van die Raad word, in soverre dit betrekking het op hierdie verordening, hiermee herroep, op voorwaarde dat dit sodanige voorwaardes geag sal word, nie herroep te wees ten opsigte van enige sodanige verordening wat nie herroep is nie en wat op ‘n basis soos deur die verordening bepaal, nie teenstrydig met hierdie verordening is nie.

21.
KORTTITEL
Hierdie verordening sal die Verordening insake Munisipaliteit Kareeberg Kredietbeheer en Skuldinvordering heet.

